Изменения в Устав зарегистрированы

Управлением Министерства юстиции

Российской Федерации

по Республике Татарстан

«15» апреля 2021 года

Государственный регистрационный

№ RU 165300002021001

|  |  |
| --- | --- |
| **РЕСПУБЛИКА ТАТАРСТАН**  **С О В Е Т**  **Нижнекамского муниципального района**  423570, г.Нижнекамск, пр.Строителей,12  факс (8555) 41-70-00, тел.42-41-41 | **ТАТАРСТАН РЕСПУБЛИКАСЫ**  **Түбән Кама муниципаль районы**  **С О В Е Т Ы**  423570, Түбән Кама шәһәре, Төзүчеләр пр., 12  факс (8555) 41-70-00, тел.42-41-41 |
|  |  |
| **Р Е Ш Е Н И Е** | **К А Р А Р** |
| **№ 18** | **2021 елның 22 марты** |

Татарстан Республикасы «Түбән Кама муниципаль районы»

муниципаль берәмлеге Уставына үзгәрешләр һәм өстәмәләр кертү турында

«Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 28, 44 статьялары, Татарстан Республикасы «Түбән Кама муниципаль районы» муниципаль берәмлеге Уставының 92, 93, 94 статьялары нигезендә, Түбән Кама муниципаль районы Советының «Татарстан Республикасы «Түбән Кама муниципаль районы» муниципаль берәмлеге Уставына үзгәрешләр һәм өстәмәләр кертү турында» карары проекты буенча гавами тыңлаулар нәтиҗәләрен игътибарга алып, Түбән Кама муниципаль районы Советы

КАРАР БИРӘ:

1. Түбән Кама муниципаль районы Советының 2014 елның 18 февралендәге 5 номерлы карары белән расланган, Татарстан Республикасы «Түбән Кама муниципаль районы» муниципаль берәмлеге Уставына кушымта нигезендә үзгәрешләр һәм өстәмәләр кертергә.

2. Әлеге карар гамәлдәге законнарда билгеләнгән тәртиптә, түбәндәгеләрдән тыш, үз көченә керә:

- әлеге карарга кушымтаның 10 пункты, ул 2021 елның 7 июненнән үз көченә керә;

- әлеге карарга кушымтаның 2 пункты, ул 2021 елның 29 июненнән үз көченә керә;

- әлеге карарга кушымтаның 1 пункты, 3 пунктның 4 абзацы, 7 пункты һәм 8 пунктның 4 абзацы, алар 2022 елның 1 гыйнварыннан үз көченә керә.

3. Түбән Кама муниципаль районы Башлыгына (Метшин А.Р.) әлеге карарны гамәлдәге законнарда билгеләнгән тәртиптә дәүләт теркәвенә алу өчен җибәрергә.

4. Әлеге карарның үтәлешен контрольдә тотуны җирле үзидарә, регламент һәм хокук тәртибе мәсьәләләре буенча даими комиссиягә йөкләргә.

Түбән Кама муниципаль

районы Башлыгы А.Р.Метшин

Түбән Кама муниципаль районы

Советының

2021 елның 22 мартындагы

18 номерлы карарына

кушымта

Татарстан Республикасы «Түбән Кама муниципаль районы»

муниципаль берәмлеге Уставына үзгәрешләр һәм өстәмәләр

1. «Районның җирле әһәмияттәге мәсьәләләре» 6 статьясында 1 өлешкә түбәндәге эчтәлекле 9.1) пунктча өстәргә.

«9.1) шәһәр һәм авыл торак пунктлары чикләреннән читтә муниципаль районнар чикләрендә беренчел янгын куркынычсызлыгы чараларын тәэмин итү;».

2. «Район составына керүче авыл җирлекләре территориясендә районның җирле үзидарә органнары тарафыннан хәл ителә торган җирле әһәмияттәге мәсьәләләр» 6.1 статьясында 1 өлешкә түбәндәге эчтәлекле 25) пунктча өстәргә:

- «25) карарлар кабул итү һәм авыл җирлеге территориясендә элек исәпкә алынган күчемсез милек объектларының хокук ияләрен ачыклау буенча чаралар үткәрү, әлеге күчемсез милек объектларының хокук ияләре турында мәгълүматларны Күчемсез милекнең бердәм дәүләт реестрына кертү өчен җибәрү.»

3. «Районның җирле әһәмияттәге мәсьәләләренә кертелмәгән мәсьәләләрне хәл итүгә районның хокукы» 7 статьясында 1 өлешкә түбәндәге эчтәлекле 15), 16) һәм 17) пунктчалар өстәргә:

«15) полиция участок вәкаләтлесе вазыйфасын биләгән хезмәткәргә һәм аның гаилә әгъзаларына хезмәткәр тарафыннан күрсәтелгән вазыйфаны биләү чорында торак урыны бирү;

16) алкогольле, наркотик яки башка токсик исерек хәлдә булган затларга ярдәм күрсәтү чараларын гамәлгә ашыру;

17) муниципаль янгын сагы булдыру.».

4. «Район халкы тарафыннан җирле үзидарәне турыдан-туры гамәлгә ашыру һәм халыкның җирле үзидарәне гамәлгә ашыруда катнашуы формалары» 12 статьясында 1 өлешкә түбәндәге эчтәлекле 7.1 пунктча өстәргә:

- «7.1) инициативалы проектлар);».

5. «Гражданнар җыелышы» 17 статьясында:

а) 1 өлешкә «һәм районның җирле үзидарәсе вазыйфаи затлары,» сүзләреннән соң «инициативалы проектларны кертү һәм аларны карау мәсьәләләре турында фикер алышу» сүзләрен өстәргә.

б) 2 өлешкә түбәндәге эчтәлекле абзац өстәргә:

«Инициативалы проектларны кертү һәм аларны карау мәсьәләләре буенча гражданнар җыелышында уналты яшькә җиткән тиешле территориядә яшәүчеләр катнашырга хокуклы. Гражданнар җыелышын билгеләү һәм үткәрү тәртибе, инициативалы проектларны кертү мәсьәләләрен карау һәм фикер алышу максатларында, район Советының норматив хокукый акты белән билгеләнә.».

6. «Гражданнарны сораштыру» 19 статьясында:

а) 2 өлешкә түбәндәге эчтәлекле җөмлә өстәргә:

«Гражданнарның инициативалы проектка ярдәм итү турындагы фикерен ачыклау мәсьәләсе буенча үткәрелгән сораштыруда уналты яшькә җиткән, инициативалы проектны гамәлгә ашыру тәкъдим ителә торган муниципаль берәмлек яки аның өлешендә яшәүчеләр катнашырга хокуклы.»;

б) 3 өлешкә түбәндәге эчтәлекле 3 пункт өстәргә:

«3) уналтынчы яшькә җиткән, инициативалы проектны гамәлгә ашыру тәкъдим ителә торган муниципаль берәмлек яисә аның өлешендә яшәүчеләр - әлеге инициативалы проектка ярдәм итү турында гражданнарның фикерен ачыклау өчен.»;

в) 5 өлештә:

беренче абзацта «район Советы тарафыннан. Карарда» сүзләрен «район Советы тарафыннан. Гражданнар арасында сораштыру үткәрү өчен «Интернет» мәгълүмат-телекоммуникация челтәрендә Түбән Кама муниципаль районының рәсми сайты файдаланылырга мөмкин (http://www.e-nkama.ru). Карарда» сүзләренә алмаштырырга;

түбәндәге эчтәлекле 6 пунктча өстәргә:

«6) «Интернет» мәгълүмат-телекоммуникация челтәрендә Түбән Кама муниципаль районының рәсми сайтын кулланып гражданнар арасында сораштыру уздырган очракта, сораштыруда катнашучыларны идентификацияләү тәртибе (http://www.e-nkama.ru).»

г) 7 өлешнең 1 пунктына «яки муниципаль берәмлек халкын» сүзләрен өстәргә.

7. «Башкарма комитет вәкаләтләре» 45 статьясында:

- 7 өлешкә түбәндәге эчтәлекле 7.5.1) пунктчасын өстәргә:

«7.5.1) шәһәр һәм авыл торак пунктлары чикләреннән читтә муниципаль районнар чикләрендә беренчел янгын куркынычсызлыгы чараларын оештыра һәм гамәлгә ашыруны тәэмин итә;»;

8. «Башкарма комитет вәкаләтләре» 45 статьясында:

- 10 өлешкә түбәндәге эчтәлекле 10.15 һәм 10.16 һәм 10.17 пунктчалар өстәргә:

«15) полиция участок вәкаләтлесе вазыйфасын биләгән хезмәткәргә һәм аның гаилә әгъзаларына хезмәткәр тарафыннан күрсәтелгән вазыйфаны биләү чорында торак урыны бирү;

10.16) алкогольле, наркотик яки башка токсик исерек хәлдә булган затларга ярдәм күрсәтү чараларын гамәлгә ашыруны тәэмин итә;

10.17) муниципаль янгын сагы булдыруны тәэмин итә.».

9. «Муниципаль хокукый актлар әзерләү» 72 статьсында 3 өлешкә түбәндәге эчтәлекле 3 пункт өстәргә:

«3) Гадәттән тыш хәлләр режимнары гамәлдә булган чорда табигый һәм техноген характердагы гадәттән тыш хәлләрне бетерү максатларында эшләнгән норматив хокукый актлар проектлары.».

10. «Район Уставы, әлеге Уставка үзгәрешләр һәм өстәмәләр кертү турында карар үз көченә керү тәртибе» 94 статьясында:

- 2 өлешнең икенче җөмләсенә «муниципаль берәмлекләр уставларын теркәү өлкәсендә» сүзләреннән соң түбәндәге сүзләр өстәргә:

«муниципаль берәмлек уставы, муниципаль берәмлек уставына үзгәрешләр кертү турында муниципаль хокукый акт хакында мәгълүматларны «Муниципаль берәмлекләр уставларын дәүләт теркәвенә алу турында» 2005 елның 21 июлендәге 97-ФЗ номерлы Федераль законның 4 статьясындагы 6 өлешендә каралган Россия Федерациясе субъекты муниципаль берәмлекләре уставларының дәүләт реестрына кертү хакында хәбәрнамә».

Түбән Кама муниципаль районы

Башлыгы урынбасары Т.Р.Гәрәев